ଭୁବନେଶ୍ୱର, ଫେବୃୟାରୀ ୪(ଓଡ଼ିଶା ଡ଼ଟ୍ କମ୍) ଭୁବନେଶ୍ୱର ସ୍ଥିତ କଳିଙ୍ଗ ଷ୍ଟାଡ଼ିୟମରେ ଆରମ୍ଭ ହୋଇଥିବା ସର୍ବଭାରତୀୟ ରେଲୱେ ଆଥ୍ଲେଟିକ୍ସ ମିଟ୍ରେ ପୂର୍ବତଟ ରେଳବାଇର ଶ୍ରାବଣୀ ନନ୍ଦ ସ୍ୱର୍ଣ୍ଣ ପଦକ ହାସଲ କରିଛନ୍ତି ।
ଗତ ଆଠ ବର୍ଷ ଧରି ଚାଲିଥିବା ରେଳବାଇର ଏହି ଆଥ୍ଲେଟିକ୍ସ ମିଟ୍ରେ ପ୍ରଥମ ଓଡ଼ିଆ ଭାବେ ସେ ଏହି ଗୌରବ ପାଇଛନ୍ତି ।
ଶୁକ୍ରବାର ଅନୁଷ୍ଠିତ ମହିଳା ୧୦୦ ମିଟର ଦୌଡ଼କୁ ସେ ୧୧.୯୫ ସେକେଣ୍ଡରେ ଅତିକ୍ରମ କରି ଏହି ସଫଳତା ପାଇଛନ୍ତି । ଗତ ଦୁଇଦିନ ତଳେ ରେଳବାଇରେ ଯୋଗ ଦେଇଥିବା ଶ୍ରାବଣୀ ପାଞ୍ଚ ବର୍ଷ ପରେ ଘରୋଇ ଦଳ ପାଇଁ ସ୍ୱର୍ଣ୍ଣ ପଦକ ହାସଲ କରିଛନ୍ତି ।
